MUNICIPIUL CRAIOVA
CONSILIUL LOCAL AL MUNICIPIULUI CRAIOVA

          HOTĂRÂRE NR. 351
privind prelungirea duratei de valabilitate a Protocolului de colaborare între Consiliul Local al Municipiului Craiova, prin Direcţia de A
sistenţă Socială Craiova şi Fundaţia Creştină „Ethos”
         Consiliul Local al Municipiului Craiova, întrunit în şedinţa ordinară din data de 30.08.2018;

         Având în vedere raportul nr.125042/2018 întocmit de Direcţia Juridică, Asistenţă de Specialitate şi Contencios Administrativ prin care se propune prelungirea duratei de valabilitate a Protocolului de colaborare între Consiliul Local al Municipiului Craiova, prin Direcţia de Asistenţă Socială Craiova şi Fundaţia Creştină „Ethos” și rapoartele nr.362/2018 al Comisiei Servicii Publice, Liberă Iniţiativă  şi Relaţii Internaţionale, nr.365/2018 al Comisiei pentru Învăţământ, Cultură, Sănătate, Culte, Tineret şi Sport, nr.366/2018 al Comisiei de Urbanism, Protecţia Mediului şi Conservarea Monumentelor, nr.369/2018 al Comisiei Juridică, Administraţie Publică şi Drepturi Cetăţeneşti şi nr.372/2018 al Comisiei Buget Finanţe, Studii, Prognoze şi Administrarea domeniului;

  În conformitate cu prevederile Legii nr.292/2011 privind asistenţa socială, Legii nr.116/2002  privind prevenirea şi combaterea marginalizării sociale, modificată şi completată, Legii nr.17/2000 privind asistenţa socială a persoanelor vârstnice, modificată şi completată şi Ordonanţei Guvernului nr.26/2000 cu privire la asociaţii şi fundaţii, modificată şi completată;
În temeiul art.36 alin.2 lit. d şi e, coroborat cu alin.6 lit.a pct.2 şi alin.7 lit.a, art.45 alin.2 lit.f, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă prelungirea duratei de valabilitate a Protocolului de colaborare încheiat între Consiliul Local al Municipiului Craiova, prin Direcţia de Asistenţă Socială Craiova şi Fundaţia Creştină „Ethos”, pentru o perioadă de 3 ani, începând cu data de 01.09.2018, conform actului adiţional prevăzut în anexa care face parte integrantă din prezenta hotărâre.

Art.2. Se împuterniceşte Directorul executiv al Direcţiei de Asistenţă Socială Craiova să semneze actul adiţional prevăzut la art.1 din prezenta hotărâre.     
Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.421/2014. 

Art.4. Primarul Municipiului Craiova, prin aparatul de specialitate: Serviciul Administraţie Publică, Direcţia de Asistenţă Socială Craiova, Direcţia Juridică, Asistenţă de Specialitate şi Contencios Administrativ şi Fundaţia Creştină „Ethos” vor aduce la îndeplinire prevederile prezentei hotărâri.

